Die dam, wat oor 'n kapasiteit van 410 megawatt sou beskik, is ’n gesamentlike projek wat deur verskeie maatskappye van Suid-Korea en Laos ontwikkel is.
Konstruksie van die dam het in 2013 begin en dit sou na verwagting teen die einde van 2018 voltooi wees. Die dam sou ’n welkome inkomste vir Laos meegebring het omdat 90% van die energie wat hierdeur opgewek is, na Thailand uitgevoer sou word.
Omgewingsbewustes het glo verskeie kere hul kommer uitgespreek oor die regering se planne om enorme damme in die Mekongrivier te bou om die land in ’n hidroëlektriese kern vir Asië te omskep.
Hulle bevraagteken die uitwerking van al die damme op die rivier én die plaaslike ondernemings wat van die rivier afhanklik is.